sinarproject/legisdata huggingface dataset:
Pertanyaan 251: KERJA-KERJA TURAPAN JALAN OLEH SYARIKAT UTILITI
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN AZMIZAM BIN ZAMAN HURI (N46 PELABUHAN KLANG)
Jawapan oleh: Y.A.B. Dato' Menteri Besar

Y.B. TUAN AZMIZAM BIN ZAMAN HURI

Adakah Kerajaan Negeri mempunyai data kerosakan jalan akibat daripada kerja- kerja turapan jalan yang tidak sempurna oleh syarikat utiliti?

Apakah tindakan Kerajaan Negeri dalam menangani isu ini?

Berapakah jumlah kerugian yang terpaksa ditanggung oleh Kerajaan Negeri sejak 2016 sehingga kini?

Y.A.B. Dato' Menteri Besar

Buat masa ini, pihak JKR tidak mempunyai data kerosakan jalan akibat daripada syarikat utiliti. tidak kerja-kerja Walaubagaimanapun, pihak JKR Daerah sentiasa membuat pemantauan berdasarkan pengeluaran permit kerja kepada syarikat utiliti yang menjalankan kerja-kerja melibatkan pengorekan jalan serta kualiti pembaikan semula jalan selepas kerja pihak utiliti selesai.

Disamping itu juga, pihak JKR Daerah dan konsesi sentiasa membuat rondaan untuk memastikan kerosakan akibat daripada kerja yang tidak sempurna yang dilakukan oleh pihak utiliti dapat dibaiki dalam tempoh masa yang ditetapkan.

Untuk menangani isu kerosakan jalan ini, pihak JKR Daerah akan mengeluarkan permit kerja kepada syarikat utiliti, dan mensyaratkan jika kerja-kerja yang tidak sempurna tidak dibaiki dalam tempoh masa yang ditetapkan, pihak JKR akan melantik pihak ketiga dan akan menggunakan Wang Tabung Amanah yang dibiayai oleh pihak utiliti (TNB, TM, SYABAS) untuk menjalankan kerja-kerja pembaikan tersebut. Di samping itu, Kerajaan Negeri juga sedang menyediakan Kertas Cadangan bagi mewujudkan Koridor Utiliti di Negeri Selangor.

Bagi pembaikan kekal, kos pembaikan adalah menggunakan Akaun Amanah Wang Cagaran Berkelompok syarikat utiliti tersebut tanpa melibatkan peruntukan Kerajaan Negeri.